Source: https://eshop.globo-lighting.sk/content/3-terms-and-conditions-of-use
Timestamp: 2020-07-05 09:36:54+00:00

Document:
Obchodné podmienky - Globo Lighting SK
Tieto OP vymedzujú vzťahy medzi zmluvnými stranami pre nákup v internetovom obchode eshop.globo-lighting.sk, kedy na jednej strane je spoločnosť GLOBO EASTERN EUROPE, s.r.o., Priemyselný park Géňa 5498, 934 01 Levice, IČO 365 369 89, DIČ: 2020157062, IČ DPH: SK2020157062, zapísaná v OR OS Nitra, Odd. Sro, Vl. č.: 12001/N ako predávajúci (ďalej len „predávajúci“) a na strane druhej je kupujúci (ďalej len „kupujúci“).
Adresa elektronickej pošty predávajúceho eshop-sk@globo-lighting.sk
Telefónne číslo predávajúceho +421 36 2300 225.
Prevádzkové hodiny call centra a reklamačného strediska predávajúceho: bežné pracovné dni pondelok až piatok od 09.00 -16.00 hod. mimo dní pracovného pokoja a sviatkov.
Kúpnou zmluvou sa rozumie zmluva medzi predávajúcim a kupujúcim, ktorej predmetom je kúpa tovaru prezentovaného na eshop.globo-lighting.sk
Po doručení objednávky predávajúci elektronicky bezodkladne potvrdí objednávku kupujúceho, t.j. informuje kupujúceho o obdržaní a zaradení objednávky kupujúceho v systéme predávajúceho.
V súlade s OP je kúpna zmluva medzi stranami uzatvorená ak predávajúci objednávku kupujúceho potvrdil.
Kupujúci ani predávajúci nie je oprávnený postúpiť pohľadávku zo vzájomných vzťahov na tretiu osobu. Ak má predávajúci vec odoslať, odovzdá vec kupujúcemu - podnikateľovi odovzdaním prvému dopravcovi k preprave pre kupujúceho a umožní kupujúcemu uplatniť práva z prepravnej zmluvy voči dopravcovi, predávajúci odovzdá kupujúcemu – spotrebiteľovi až, keď mu vec odovzdá dopravca.
Miestom dodanie je adresa, ktorú Kupujúci uviedol v objednávke ako miesto dodania a Predávajúci ju ako miesto dodania potvrdil. Dodanie alebo vydanie tovaru inej osobe ako kupujúcemu nie je možné bez osobitného vopred daného písomného súhlasu predávajúceho a predávajúcim požadovaných dokumentov. Z tohto dôvodu je nevyhnutné, aby kupujúci uviedol správne svoje identifikačné údaje pri objednávaní tovaru a údaje pre dodanie tovaru. Doručovateľ tovaru je oprávnený u preberajúcej osoby vhodnými prostriedkami vykonať zistenie a overenie či táto osoba je kupujúcim a či je oprávnená prevziať tovar. Ak to okolnosti vyžadujú, predávajúci a kupujúci sa môžu dohodnúť na predĺžení dodacej lehoty, alebo na náhradnom plnení v rovnakej kvalite a cene.
Predávajúci dodá tovar, ktorý má na sklade v čo najkratšom možnom čase od prijatia objednávky /maximálne do 14 pracovných dní/. Vo výnimočných prípadoch môže byť doba dlhšia o čom bude Kupujúci ihneď informovaný.
Podrobné informácie o spracovaní osobných údajov nájdete (TU).
Všetky ceny sú zmluvné. V online eshope sú vždy aktuálne a platné ceny. Ceny v rámci dodania do krajín EU sú konečné, tzn. vrátane 20% DPH, príp. všetkých ďalších daní a poplatkov, ktoré musí spotrebiteľ pre získanie tovaru zaplatiť, to sa netýka prípadných poplatkov za dopravné a pod., ktoré sú uvádzané až v rámci tzv. nákupného košíku a ich výška sa odvíja od voľby Kupujúceho.
Predávajúci si vyhradzuje právo na zmenu ceny, predávajúci je však viazaný cenou objednaného tovaru, ktorú nemôže zmeniť.
Kúpna cena je splatná najneskôr pri prevzatí tovaru u kuriéra formou dobierky.
Predávajúci dáva možnosť zaplatiť za tovar osobne prepravnej spoločnosti na dobierku, alebo platobnou kartou prostredníctvom platobnej brány eCard pri vytvorení objednávky.
Kúpa tovaru sa realizuje formou vystavenia a odoslania objednávky kupujúcim v eshope predávajúceho s tým, že objednávka kupujúceho musí byť odsúhlasená ( akceptovaná ) predávajúcim v súlade s týmito OP, inak zmluvný vzťah nevznikne.
V zmysle ustanovenia § 7 zákona o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov (zákon č. 102/2014 Z. z.) má kupujúci právo od takto uzavretej zmluvy odstúpiť bez uvedenia dôvodu do 14 kalendárnych dní odo dňa prevzatia tovaru, pričom je nevyhnutné, aby bol v uvedenej lehote odoslaný list o odstúpení od zmluvy predávajúcemu. Na tento účel môže spotrebiteľ použiť vzorový formulár na odstúpenie od zmluvy, ktorý bol spotrebiteľovi zaslaný alebo ktorý je sprístupnený na eshope predávajúceho.
GLOBO EASTERN EUROPE,s.r.o.,
Priemyselný park Géňa 5498,
Tovar by mal spotrebiteľ vrátiť najneskôr do 14 dní od dňa odstúpenia od zmluvy úplný, s kompletnou dokumentáciou, čistý, v stave a hodnote, v akom tovar prevzal. V prípade, že bude vrátený tovar nekompletný či poškodený, môže predávajúci požadovať po spotrebiteľovi čiastku odpovedajúcu zníženiu hodnoty tovaru (v súlade s §10 odsek (4) zákona o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov.).
Peniaze za vrátený tovar budú kupujúcemu spotrebiteľovi vrátené najneskôr do 14 dní od doručenia oznámenia o odstúpení od kúpnej zmluvy. V prípade platby kartou budú peniaze vrátené na účet vedený k platobnej karte, z ktorej bola platba uskutočnená. V prípade platby na dobierku budú peniaze vrátené na účet uvedený v oznámení na odstúpení od zmluvy, predávajúci však nemusí vrátiť peniaze skôr ako je mu doručený tovar alebo spotrebiteľ nepreukáže zaslanie tovaru, to neplatí v prípade ak predávajúci navrhol, že si tovar vyzdvihne sám.
V prípade vrátenia poškodeného tovaru používaného nad rámec zaobchádzania potrebného na zistenie vlastností a funkčnosti je predávajúci oprávnený uplatniť si voči spotrebiteľovi náhradu škody, resp. iné zákonné nároky. Spotrebiteľ berie na vedomie skutočnosť, že ak sú s tovarom poskytované darčeky, je darovacia zmluva medzi predávajúcim a kupujúcim uzatvorená s podmienkou, že ak dôjde k využitiu práva odstúpiť od zmluvy, darovacia zmluva stráca účinnosť a kupujúci je povinný spolu s vráteným tovarom vrátiť i s ním súvisiace poskytnuté darčeky, nakoľko odstúpením od zmluvy sa rušia aj všetky ďalšie dojednané zmluvy. V prípade, že tieto nebudú vrátené späť, budú tieto hodnoty chápané ako bezdôvodné obohatenie kupujúceho. V prípade odstúpenia od darovacej zmluvy nezaniká kúpna zmluva a zmluvy sú posudzované z tohto hľadiska samostatne.
Predávajúci má právo na náhradu škody (podľa ust. § 420 a nasl. Občianskeho zákonníka), v prípade že si kupujúci objednal tovar, ktorý nestornoval resp. neodstúpil od zmluvy a zároveň od dopravcu neprevzal tento tovar alebo po výzve predávajúceho si v prípade zvolenia osobného odberu tovar neprevzal v určenej lehote na odber. Pri určovaní výšky náhrady škody predávajúci berie do úvahy predovšetkým dopravné náklady a s tým spojené poplatky v prípade zaslania tovaru, náklady spojené s balením, expedíciou a administráciou objednávky ako aj všetky ostatné náklady, ktoré mu vznikli s realizáciou predmetnej objednávky a zároveň má právo si účtovať i ušlý zisk.
Ak ste nakupovali ako podnikateľ (v objednávke ste zadali IČO), potom už nie ste spotrebiteľ a z toho dôvodu nevzniká právo na vrátenie tovaru do 14 dní od doručenia tovaru.
Predávajúci akceptuje nasledujúce spôsoby platby:
- platba platobnou kartou Mastercard, Mastercard Electronic, Maestro, VISA,VISA Electron, V-Pay a to prostredníctvom platobnej brány eCard.
- platba v hotovosti na dobierku pri doručení tovaru (hotovosť preberá od zákazníka prepravca),
Ustanovenia týchto záručných podmienok sa vzťahujú na kupujúceho, ktorý je spotrebiteľom.
Pri všetkých tovaroch kupovaných na základe občianskoprávnych vzťahov je záručná štandardne 24 mesiacov, ak právne predpisy SR neustanovujú kratšiu dobu pre určité druhy tovaru. Záručná doba začína plynúť odo dňa prevzatia tovaru kupujúcim. Predávajúci zodpovedá kupujúcemu spotrebiteľovi za vady tovaru podľa § 623 a 623 Občianskeho zákonníka.
Záruka sa nevzťahuje na vady a poškodenia vzniknuté: v súvislosti s bežným opotrebením, konaním kupujúceho alebo tretej osoby po prevzatí tovaru kupujúcim, neodborným, nešetrným zaobchádzaním, mechanickým poškodením alebo opotrebovaním, použitím tovaru v rozpore s jeho návodom alebo účelom použitia alebo nedodržaním pravidiel používania, údržby alebo skladovania, pri živelných katastrofách, neodbornou alebo nesprávnou montážou či inštaláciou alebo uskladnením, Záruka sa taktiež nevzťahuje na vady kvôli ktorým bola poskytnutá zľava na Tovar pri jeho kúpe. Kupujúcemu zaniká záruka aj v prípade ak bude vykonaný neautorizovaný zásah do tovaru.
GLOBO Predĺžená záručná doba
Ak je na nejaký výrobok poskytnutá predĺžená záruka nad rámec zákonnej 24-mesačnej lehoty, autorizované servisné stredisko GLOBO si vyhradzuje právo na úpravu záručných podmienok. Lehota na bezplatnú opravu produktu počas predĺženej záruky po uplynutí 24 mesačnej zákonnej záruky sa z lehoty 30 dní mení na dobu neurčitú. (lehota na bezplatnú opravu podlieha výhradne individuálnej dohode medzi servisom a zákazníkom po zohľadnení dodacej lehoty na zaistenie originálneho náhradného dielu). Servis GLOBO sa napriek tejto úprave zaväzuje vykonať bezplatnú opravu bez zbytočných odkladov.
Ak sa počas platnosti predĺženej záručnej doby (nad rámec zákonnej 24-mesačnej lehoty) vyskytne závada produktu, ktorú nie je možné odstrániť, ani z akéhokoľvek dôvodu nie je možné vymeniť produkt za nový, GLOBO nevracia zákazníkovi plnú kúpnu cenu, ale poskytne záručné plnenie formou výmeny za iný nový produkt v podobnej kvalite a s podobnými parametrami.
Nárok na náhradu škody, spôsobenej predĺženým reklamačným konaním si môžete uplatniť len v prípade, že preukázateľne došlo k úmyselnému zdržiavaniu, alebo hrubej nedbanlivosti zo strany reklamačného strediska. Ak počas platnosti predĺženej záručnej lehoty (po skončení zákonnej 24-mesačnej záručnej lehoty) dôjde k výmene tovaru za nový kus, vzniká nárok na novú zákonnú 24-mesačnú záručnú lehotu.
Napriek tomu, že tovar je zabalený bezpečne a takým spôsobom, aby sa minimalizovala možnosť poškodenia pri preprave, môže sa stať, že k takémuto poškodeniu obalu alebo aj samotného tovaru počas prepravy dôjde. Pokiaľ pri preberaní tovaru zistíte poškodenie obalu, skontrolujte kompletnosť zásielky, prípadne skontrolujte neporušenosť tovaru. Ak je tovar mechanicky poškodený, zásielku nepreberajte a vypíšte s prepravcom Protokol o škode.
Informáciu o tom, že zásielka je neúplná alebo poškodená, je nutné oznámiť e-mailom na eshop-sk@globo-lighting.sk alebo telefonicky na tel.č. +421 36 2300 225. Následne bez zbytočného odkladu zaslať e-mailom Predávajúcemu reklamačný protokol o zistených chybách.
Kupujúci je povinný dodaný tovar prehliadnuť bez zbytočného odkladu, najneskôr však do 48 hodín po jeho prevzatí. Ak kupujúci zistí nekompletnosť tovaru alebo akékoľvek poškodenie tovaru spôsobené prepravou, ktoré sa neprejavuje vonkajším poškodením obalu, je povinný reklamáciu bezodkladne, najneskôr však do dvoch pracovných dní od prevzatia zásielky uplatniť u predávajúceho. Následne Vás budeme kontaktovať o ďalšom postupe.
Tovar neposielajte na dobierku, balík vráti prepravca spať odosielateľovi !!!
Adresa na odoslanie reklamácií:
Reklamácie musia byť vybavené bez zbytočného odkladu, najneskôr však do 30 dní odo dňa uplatnenia reklamácie. Po uplynutí tejto lehoty má spotrebiteľ právo od zmluvy odstúpiť alebo má právo na výmenu výrobku za nový výrobok, poprípade právo na vrátenie kúpnej ceny.
Ak je na nejaký výrobok poskytnutá predĺžená záruka nad rámec zákonnej 24-mesačnej lehoty, autorizované servisné stredisko GLOBO si vyhradzuje právo na úpravu záručných podmienok. Lehota na bezplatnú opravu produktu počas predĺženej záruky po uplynutí 24 mesačnej zákonnej záruky sa z lehoty 30 dní mení na dobu neurčitú.
Pri uplatnení reklamácie je kupujúci povinný doručiť reklamovaný tovar predávajúcemu, a preto je potrebné postupovať nasledovne:
Kupujúci zabalí tovar so všetkými jeho súčasťami, s ktorými bol dodaný, bez znečistení a do vhodného obalu, ktorý ho dostatočne ochráni a vyhovuje nárokom na prepravu krehkého tovaru.
Reklamovaný tovar zašle na adresu:
934 01 Levice.
Tovar neposielajte dobierkou! Tovar poslaný na dobierku nebude prebraný a bude vrátený späť.
K reklamovanému tovaru je potrebné priložiť vyplnený reklamačný protokol s popisom závady, chyby a ako sa chyba prejavuje. Nezabudnite na všetky potrebné doklady, ktoré sú nevyhnutné pre spracovanie a vyriešenie Vašej reklamácie. Rozhodujúci dátum na plynutie lehoty reklamácie je dátum prijatia reklamovaného tovaru od kuriéra alebo poštového doručovateľa. Predávajúci vydá kupujúcemu písomný doklad o uplatnení reklamácie bezodkladne, najneskôr však s vyjadrením o výsledku reklamačného konania. Reklamácia sa nevzťahuje na chyby zavinené spotrebiteľom v dôsledku používania v rozpore s návodom na použitie a ani na škody spôsobené vyššou mocou.
Spotrebiteľ má právo obrátiť sa na predávajúceho so žiadosťou o nápravu (e-mailom na eshop-sk@globo-lighting.sk ), ak nie je spokojný so spôsobom, ktorým predávajúci vybavil jeho reklamáciu alebo ak sa domnieva, že predávajúci porušil jeho práva. Ak predávajúci odpovie na túto žiadosť zamietavo alebo na ňu neodpovie do 30 dní od jej odoslania, spotrebiteľ má právo podať návrh na začatie alternatívneho riešenia sporu subjektu alternatívneho riešenia sporov (ďalej len subjekt ARS) podľa zákona 391/2015 Z.z. ARS subjektami sú orgány a oprávnené právnické osoby podľa §3 zákona 391/2015 Z.z. Návrh môže spotrebiteľ podať spôsobom určeným podľa §12 Zákona 391/2015 Z.z.
Alternatívne riešenie sporov môže využiť len konečný spotrebiteľ – fyzická osoba, ktorá pri uzatváraní a plnení spotrebiteľskej zmluvy nekoná v rámci predmetu svojej podnikateľskej činnosti, zamestnania alebo povolania. Alternatívne riešenie sporov sa týka len sporu medzi spotrebiteľom a predávajúcim, vyplývajúceho zo spotrebiteľskej zmluvy alebo súvisiaceho so spotrebiteľskou zmluvou. Alternatívne riešenie sporov sa týka len zmlúv uzatvorených na diaľku. Alternatívne riešenie sporov sa netýka sporov, kde hodnota sporu neprevyšuje sumu 20 EUR. Subjekt ARS môže od spotrebiteľa požadovať úhradu poplatku za začatie alternatívneho riešenia sporu maximálne do výšky 5 EUR s DPH.
IX. Ochrana duševného vlastníctva
Všetky materiály a texty publikované na internetovej stránke eshop.globo-lighting.sk sú chránené autorským zákonom a sú majetkom GLOBO EASTERN EUROPE, s.r.o.
Všetky časti internetovej stránky eshop.globo-lighting.sk (obrázky, zobrazenia produktov alebo ďalšie dokumenty produktov, popis nákupu, manuály a rozdelenie kategórií, produktov, súvisiacich produktov a parametrov, články, texty) nemôžu byť skopírované elektronickou alebo mechanickou cestou a zverejnené verejnosti bez predchádzajúceho písomného povolenia držiteľa autorských práv.
Vzťahy medzi Kupujúcim - konečným spotrebiteľom a Predávajúcim, ktoré nie sú upravené týmito OP sa riadia príslušnými ustanoveniami Občianskeho zákonníka a inými súvisiacimi predpismi. Predávajúci upozorňuje, že informácie uvedené na stránke eshop.globo-lighting.sk môžu byť aktualizované bez predchádzajúceho upozornenia.
Tieto OP nadobúdajú platnosť a účinnosť 27.02.2020

References: § 7
 §10
 § 420
 § 623
 §3
 §12